Tэма: “Радасна б’ецца ў кожнага сэрца, калі ён чуе пра славу і поспехі свайго роднага краю”

Пры праглядзе перадач пра падарожжа мяне вельмі замілоўвае тое, з якім натхненнем, гонарам людзі распавядаюць пра славутасці свайго роднага месца, пра вядомых людзей з іх Айчыны і г. д. А самае цікавае гэта тое, што і дарослыя, і старыя, і дзеці з аднолькавым натхненнем распавядаюць пра поспехі свайго роднага краю.

Думаю, што кожны зможа знайсці прыклад, калі дасягненні яго краіны выклікалі ў яго радасныя эмоцыі. Напрыклад у мяне, такое пачуццё ўзнікла падчас прагляду Алімпійскіх гульняў у Сочы, дзе Дар'я Домрачава заваявала 3 залатыя медалі. Я думаю, што кожны беларускі глядач глядзеў на яе выступы з замерлым сэрцам, чакаючы, калі ж яна нарэшце перасячэ фінішную рысу. Менавіта ў момант перасячэння, аматары спорту з Беларусі, ды і не толькі аматары спорту, адчулі такі гонар, які зблізіў на некаторы час увесь беларускі народ. На маю думку, самае важнае ў гэтым пачуцці тое, што яно збліжае.

Падставы для гонару ў людзей могуць адрознівацца, аднак можна вылучыць нешта агульнае: гонар за прыроду, гісторыю, традыцыі і людзей. Ні для каго не сакрэт, што нашу краіну называюць сінявокай, з-за велізарнай колькасці рэк і азёр; лёгкімі Еўропы, з-за шырокіх лясоў. Існаванне рэдкіх відаў раслін і жывёл, такіх, як зубр, вяртлявая камышоўка, венерын чаравічак на тэрыторыі краіны, таксама грэе душу людзей. Напэўна гэта пачуццё ўсё яшчэ прымушае людзей спрабаваць ахоўваць і пакінуць у жывых рэдкія віды. Беларусы ганарацца сваімі прыгожымі, чыстымі і дагледжанымі гарадамі, якія літаральна паўсталі з руін пасля Другой сусветнай вайны. Нацыянальная бібліятэка Рэспублікі Беларусь, адкрытая ў 2006 годзе ў Мінску, адна з самых вялікіх у свеце. Але ў гэтым пытанні людзі падзяліліся на два лагеры: некаторыя лічаць, што бібліятэка пабудавана ў выродлівым стылі, астатнія ж лічаць інакш. Сярод народаў Еўропы беларусы першыя надрукавалі Біблію. Гэта зрабіў беларус, вучоны, лекар, грамадскі дзеяч, прадпрымальнік і першадрукар Францыск Скарына. Прадметам гонару з'яўляюцца і іншыя знакамітыя людзі, напрыклад Тадэвуш Касцюшка-нацыянальны герой Беларусі, Амерыкі і Польшчы; Марк Шагал — класік авангарда ў выяўленчым мастацтве; Святлана Алексіевіч — пісьменніца, лаўрэат Нобелеўскай прэміі па літаратуры. Беларусаў завуць «бульбашамі» за любоў да бульбы. Хоць многія і крыўдзяцца на такую мянушку, але я ўпэўнены што ў глыбіні душы ім гэта падабаеццa.

У заключэнне дадам, што трэба і самому рабіць нейкія ўклады, каб у будучыні часцей чуць пра дасягненні роднага краю.

Самута Данiiл Гр. 221703